# Pedro Abellanas Cebollero

Pedro Abellanas Cebollero (Saragossa, 20 de novembre de 1914 - Madrid, 29 de juliol de 1999) va ser un matemàtic espanyol.
Nascut a Saragossa, fill d'un paleta de Nocito (Nueno, Osca), va començar estudis d'arquitectura a la universitat de Saragossa, però es va entusiasmar per les matemàtiques i es va llicenciar el 1935 en aquesta disciplina. El 1936, en esclatar la Guerra Civil espanyola, va combatre com alferes provisional amb l'exèrcit sublevat, va ser ferit i fet presoner. El setembre de 1939, acabada la guerra, és nomenat professor auxiliar de la universitat de Madrid, en la qual obté el doctorat el 1941. L'estiu de 1942 va anar a la universitat de Leipzig per estudiar geometria algebraica amb Bartel van der Waerden, però va haver de tornar precipitadament per motius familiars; tot i així, va tornar impressionat pel funcionament eficient i auster de la universitat alemanya tot i trobar-se en plena guerra mundial.
El 1942 va ser nomenat catedràtic de la universitat de Saragossa, on va renovar tot l'ensenyament de les matemàtiques. El 1949 guanya el concurs de trasllat i passa a ser catedràtic de geometria projectiva de la universitat de Madrid, càrrec que mantindrà fins a la seva jubilació el 1984.
L'activitat docent i administrativa d'Abellanas va ser intensar: va dirigir des de 1969 l'Institut Jorge Juan del CSIC, va organitzar les olimpíades espanyoles de matemàtiques i va promocionar la participació espanyola a la Olimpíada Internacional de Matemàtiques, va iniciar (juntament amb Sixto Ríos) les reunions anuals de matemàtics espanyols, va crear la secció de Metodologia i Didàctica de la Matemàtica a la universitat de Madrid, va ser un reformador de l'ensenyament de les matemàtiques, incitant als seus deixebles a inclinar-se en aquest sentit, i, com membre de la comissió per a la didàctica de la matemàtica moderna, va implantar la revolució burbakista a l'ensenyament primari i secundari.

## Referències

* ↑ Sols Lucía, 2001, p. 43.
* ↑ Recio, 2001, p. 121.
* ↑ Recio, 2001, p. 121-122.
* ↑ Fernández Biarge, 2000, p. 8-9.
* ↑ Recio, 2001, p. 124.
* ↑ Recio, 2001, p. 132.
* ↑ Fernández Biarge, 2000, p. 11.
* ↑ Arregui, 2001, p. 18.
* ↑ Arregui, 2001, p. 19.
* ↑ Malet, 1995, p. 172.
* ↑ Bujanda Jáuregui, 2001, p. 25.
* 1 2 Sols Lucía, 2001, p. 46.
* ↑ Goñi Zabala, 2010, p. 23.

## Bibliografia

* Arregui, Joaquín «Recuerdo de algunas iniciativas de D. Pedro Abellanas» (en castellà). Boletín de la Sociedad Puig Adam de profesores de matemáticas, Num. 57, 2001, pàg. 16-21. ISSN: 1135-0261.
* Bujanda Jáuregui, María Paz «La preocupación por la Enseñanza de las Matemáticas en la Facultad de Ciencias Matemáticas de la Universidad Complutense de Madrid» (en castellà). Boletín de la Sociedad Puig Adam de profesores de matemáticas, Num. 57, 2001, pàg. 22-30. ISSN: 1135-0261.
* Calero Rosillo, Gonzalo «Mis recuerdos de Don Pedro» (en castellà). Boletín de la Sociedad Puig Adam de profesores de matemáticas, Num. 58, 2001, pàg. 42-43. ISSN: 1135-0261.
* Etayo Miqueo, Jose Javier «A Don Pedro Abellanas (1914-1999)» (en castellà). La Gaceta de la Real Sociedad Matemática Española, Vol. 4, Num. 1, 2001, pàg. 133-137. ISSN: 1138-8927.
* Fernández Biarge, Julio «Recuerdo de Don Pedro Abellanas» (en castellà). Boletín de la Sociedad Puig Adam de profesores de matemáticas, Num. 54, 2000, pàg. 8-14. ISSN: 1135-0261.
* Goñi Zabala, Jesús María. «La aspiración de la ciudadanía y el desarrollo de la competencia matemática». A: María Luz Callejo, Jesús María Goñi (coords.). Educación matemática y ciudadanía (en castellà). Editorial Graó, 2010, p. 11-58. ISBN 978-84-7827-979-1.
* Malet, Antoni. Ferran Sunyer i Balaguer (1912-1967). Societat Catalana de Matemàtiques, 1995. ISBN 84-7283-286-4.
* Recio, Tomás «D. Pedro Abellanas Cebollero: cuarenta años de matemática española» (en castellà). La Gaceta de la Real Sociedad Matemática Española, Vol. 4, Num. 1, 2001, pàg. 119-133. ISSN: 1138-8927.
* Sols Lucía, Ignacio «El mejor estudiante» (en castellà). Boletín de la Sociedad Puig Adam de profesores de matemáticas, Num. 58, 2001, pàg. 43-47. ISSN: 1135-0261.

## Enllaços externs

* O'Connor, John J.; Robertson, Edmund F. «Pedro Abellanas Cebollero» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Recio Muñiz, Tomás. «Pedro Abellanas Cebollero». Real Academia de la Historia, 2001. [Consulta: 24 juliol 2022]. (castellà)
* «Página homenaje al Profesor PEDRO ABELLANAS». Universidad Politècnica de Madrid. [Consulta: 24 juliol 2022]. (castellà)